આયુષ્માન ખુરાના હંમેશા પોતાની એક્ટિંગને માટે જાણીતો છે. પરંતુ એક બાબત પણ માનવી જ પડે કે એક્ટિંગનની સાથે તેની ફિલ્મો સમાજના કંઇક અલગ જ પ્રકારના મુદ્દાઓ પર બનેલી હોય છે. આથી જ તો તેની લો બજેટ ફિલ્મો પણ બોક્સ ઓફિસ પર ધૂમ મચાવે છે. તેની આગામી ફિલ્મ ‘બધાઇ હો’નું ટ્રેઇલર લોન્ચ થતાની સાથે જ સોશિયલ મીડિયા પર ધૂમ મચાવી રહ્યું છે. આયુષ્માન ખુરાના અને સનાયા મલ્હોત્રાની ફિલ્મ આવી રહી છે ‘બધાઇ હો’. ફિલ્મમાં ગજરાજ રાવ અને નિના ગુપ્તાની પેર બતાવવામાં આવી છે. તો સુરેખા શીકરી દાદીનાં રોલમાં છે.